Diari Oficial de la Generalitat Valenciana


Sumari del DOGV 7054, del 26-06-2013 (2013/6736)

RESOLUCIÓ de 24 de juny de 2013, de la directora general del Secretariat del Consell i Relacions amb Les Corts, per la qual es disposa la publicació de l'addenda al conveni trilateral de col·laboració entre el Ministeri de Justícia, la Generalitat i l'Entitat Pública Empresarial Red.es per al desenrotllament de servicis públics digitals en l'àmbit de l'Administració de Justícia, programa «Ius+reD».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7054

Data del DOGV
:   26-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6736


Data del document
:   24-06-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 24 de juny de 2013, de la directora general del Secretariat del Consell i Relacions amb Les Corts, per la qual es disposa la publicació de l'addenda al conveni trilateral de col·laboració entre el Ministeri de Justícia, la Generalitat i l'Entitat Pública Empresarial Red.es per al desenrotllament de servicis públics digitals en l'àmbit de l'Administració de Justícia, programa «Ius+reD». [2013/6736]  
El Ministeri de Justícia, la Generalitat i l'Entitat Pública Empresarial Red.es han subscrit, després de la tramitació reglamentària, el 31 de desembre de 2012, l'addenda al conveni trilateral de col·laboració subscrit el 4 d'octubre de 2010 per al desenrotllament de servicis públics digitals en l'àmbit de l'Administració de Justícia, Programa Ius+reD.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar, en el Diari Oficial de la Comunitat Valenciana, l'esmentada addenda, que ha quedat inscrita en el Registre de Convenis de la Generalitat amb el número 735/2013 i que figura com a annex d'esta resolució.  
  
Valencia, 24 de juny de 2013.- La directora general del Secretariat del Consell i Relacions amb Les Corts: Marta Martí Arador.  
  
  
Addenda al conveni trilateral de col·laboració entre el Ministeri de Justícia, la Generalitat Valenciana i l'Entitat Pública Empresarial Red.es per al desenrotllament de servicis públics digitals en l'àmbit de l'administració de justícia, programa «Ius+red»  
  
Madrid, 31 de desembre de 2012  
  
Reunits  
D'una part, Alberto Ruiz Gallardón, ministre de Justícia, en virtut del Reial Decret 1826/2011, de 21 de desembre, pel qual es disposa el seu nomenament, que actua en l'exercici de la competència que li atorga l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.   
D'una altra part, Serafín Castellano Gómez, conseller de Governació i Justícia, facultat per a este acte pel Decret 20/2012, de 7 de desembre, del president de la Generalitat, pel qual cessen i es nomenen els consellers, el secretari i el portaveu del Consell.  
D'una altra part, Borja Adsuara Varela, director general de l'Entitat Pública Empresarial Red.es, facultat per a este acte en virtut de les facultats delegades a favor seu d'acord amb el que disposa el Reial Decret 164/2002, de 8 de febrer, pel qual s'aprova l'Estatut d'Entitat Pública Empresarial Red.es.  
El Ministeri de Justícia (d'ara en avant, Ministeri de Justícia), la Generalitat Valenciana i l'Entitat Pública Empresarial Red.es (d'ara en avant, Red.es), podran ser denominades, individualment, la part, i, de forma conjunta, les parts.   
Totes les parts es reconeixen la capacitat jurídica necessària per a subscriure este conveni de col·laboració per al desenrotllament de servicis públics digitals en l'àmbit de l'Administració de Justícia, programa «Ius+reD», i en virtut d'això,   
  
Exposen  
Primer. Que, amb data 20 d'abril de 2010, el Ministeri de Justícia, el Ministeri d'Indústria Turisme i Comerç (actual Ministeri d'Indústria Energia i Turisme) i Red.es van subscriure el conveni marc de col·laboració per al desenrotllament de servicis públics digitals en l'àmbit de l'Administració de Justícia, programa «Ius+reD» (d'ara en avant, Conveni marc de col·laboració).  
Segon. Que, de conformitat amb el que s'ha estipulat en la clàusula sexta del conveni marc de col·laboració, amb data 4 d'octubre de 2010, el Ministeri de Justícia, la Generalitat Valenciana i Red.es van subscriure el Conveni trilateral de col·laboració per al desenrotllament de servicis públics digitals en l'àmbit de l'Administració de Justícia, programa «Ius+reD» (d'ara en avant, Conveni trilateral), que figura com a addenda al Conveni marc de col·laboració, segons el que estipula l'expositiu quint del Conveni trilateral.  
Tercer. Que, en virtut del que disposa la clàusula deu del conveni trilateral, la seua vigència s'estén fins al 31 de desembre de 2012, i es podrà prorrogar per acord de les parts.  
Quart. Que, a causa del transcurs temporal succeït, tant en la definició com en l'avanç de les actuacions; les parts van acordar l'ampliació del termini de vigència del conveni en la comissió de seguiment de data 18 de maig de 2012.  
Quint. Que, a la vista de capil·laritat dels projectes i a fi d'optimitzar els recursos destinats a complir a l'obligació de publicitat establida en la clàusula quinta del conveni trilateral, les parts acorden facultar Red.es, al si de la comissió de seguiment, per a establir l'estratègia òptima que permeta satisfer la mencionada obligació, en funció de la naturalesa dels projectes.  
Que, basant-se en el que s'ha exposat anteriorment, les parts acorden:  
  
Primer  
Modificar la clàusula quinta del conveni trilateral, relativa a les obligacions de la comunitat autònoma en el marc del FEDER, incorporant el següent paràgraf a la finalització de la seua redacció actual:  
  
«Red.es, en el marc de la comissió de seguiment, determinarà el nombre de plaques a instal·lar així com les actuacions complementàries de comunicació en cas de ser necessàries, per a complir efectivament les obligacions d'informació al públic de la participació de la Unió Europea en les actuacions».  
  
Segon  
Modificar la clàusula deu del Conveni trilateral, ampliar-ne la vigència fins al 31 de desembre de 2014, que es podrà prorrogar per acord de les parts.   
El Conveni mantindrà la seua vigència fins a la finalització d'aquelles actuacions que hagueren sigut iniciades abans de la data de finalització del termini estipulat en el paràgraf anterior.  
  
Tercer  
Que, excepte en les modificacions exposades i en allò que no contradiga la present addenda, es mantenen plenament en vigor tots i cada un dels termes i condicions del Conveni trilateral.  
En prova de conformitat, les parts firmen per triplicat en el lloc i la data assenyalats en l'encapçalament del present document.  
  
El ministre de Justícia: Alberto Ruiz Gallardón.  
El conseller de Governació i Justícia: Serafín Castellano Gómez.   
El director general de l'Entitat Pública Empresarial Red.es: Borja Adsuara Varela.